जनवरी में आम आदमी पार्टी की ओर से तीन राज्यसभा सदस्यों के नामों के एलान करने के बाद से ही कुमार विश्वास का अरविंद केजरीवाल से टकराव चल रहा है। खुद को राज्यसभा में ना भेजे जाने से खफा कुमार विश्वास ने अरविंद केजरीवाल के खिलाफ मोर्चा खोल रखा है। कुमार विश्वास लगातार केजरीवाल को निशाने पर ले रहे हैं। वहीं बीते दिनों राजस्थान के प्रभारी पद से हटाए जाने के बाद तो कुमार सिर्फ नाम के लिए ही आम आदमी पार्टी में हैं, उनको पार्टी के किसी कार्यक्रम में नहीं देखा गया है।